smcproject/ml-wiki-sentences huggingface dataset:
അംജദ് അലി ഖാൻ തന്റേതായ ഒരു ശൈലി സരോദ് വായനയിൽ രൂപപ്പെടുത്തിയിട്ടുണ്ട്.
തന്റെ വോക്കൽ സംഗീതം അടിസ്ഥാനമാക്കിയുള്ള രചകളും, സാങ്കേതിക മികവും അദ്ദേഹത്തെ സരോദ് വായനക്കാരിൽ മികച്ച ഒരാളാക്കി.
1975 ൽ പത്മശ്രീ പുരസ്കാരവും,1991 ൽ പത്മഭൂഷൻ പുരസ്കാരവും , 2001 ൽ പത്മവിഭൂഷൻ പുരസ്കാരവും അദ്ദേഹത്തിന് ലഭിച്ചു.
1989 ൽ സംഗീത നാടക അക്കാദമി പുരസ്കാരവും ലഭിച്ചു.
അവലംബം ചിത്രങ്ങൾ ഉസ്താദ് അംജദ് അലി ഖാൻ 2008-ലെ ചിത്രം പുറത്തേക്കുള്ള കണ്ണികൾ Strumming sarod storm , The Hindu, Apr 28, 2006 Archived 2009-06-25 at the Wayback Machine .
Interview: Commitment to tradition , The Hindu, Jan 08, 2006 Archived 2006-01-10 at the Wayback Machine .
Amjad Ali Khan's homepage
അംബ ഇംഗ്ലീഷ് വിലാസം https://ml.wikipedia.org/wiki/Amba_(Mahabharata)
മഹാഭാരതത്തിലെ ഒരു 
കഥാപാത്രമാണ് അംബ .
കാശി മഹാരാജാവിന്റെ പുത്രിയായിരുന്നു അംബ.
കാശി മഹാരാജാവ് തന്റെ മൂന്ന് പെൺമക്കൾക്കായി നടത്തിയ സ്വയംവരത്തിനിടയിൽ ഹസ്തിനപുരരാജാവായ വിചിത്രവീര്യനുവേണ്ടി ഭീഷ്മർ ശക്തിയുപയോഗിച്ച് അംബയേയും സഹോദരിമാരായ അംബിക , അംബാലിക എന്നിവരെയും പിടിച്ചുകൊണ്ടുപോരികയായിരുന്നു.
പിന്നീട് അംബ ആത്മാഹൂതി ചെയ്യുകയും ശിഖണ്ഡിയായി ജനിക്കുകയും ചെയ്തു.
ഇതിഹാസം
മഹാഭാരതം ആദിപർവ്വത്തിൽ അംബയുടെ സ്വയംവരത്തെക്കുറിച്ച് വിവരിക്കുന്നു.
അംബയും ശാല്വനും രഹസ്യപ്രണയിതാക്കളായിരുന്നു.
ഭീഷ്മൻ കാശി രാജാവിൻ്റെ പുത്രിമാരായ  അംബ, അംബിക, അംബാലിക എന്നിവരുടെ സ്വയംവരത്തെക്കുറിച്ചുള്ള വാർത്തയറിഞ്ഞു.
സഹോദരനായ വിചിത്രവീര്യനുവേണ്ടി ഭീഷ്മൻ മൂന്ന് സഹോദരിമാരെയും രഥത്തിൽ തട്ടിക്കൊണ്ടുപോയി.
തന്നെ ആക്രമിക്കാൻ വന്ന രാജാക്കന്മാരെ ഭീഷ്മൻ തോൽപിച്ചു.
അംബയുടെ സ്‌നേഹിതനായ ശാല്വനും ഭീഷ്മനെ ജയിക്കാനായില്ല.
ഭീഷ്മൻ ഹസ്തിനാപുരത്തിൽ തിരിച്ചെത്തി.
വിചിത്രവീര്യനുമായി വിവാഹം ഉറപ്പിക്കുന്നതിനുമുമ്പ്, താൻ ശാല്വനെ വിവാഹം കഴിക്കാൻ  തീരുമാനിച്ചതായി  ഭീഷ്മനോട് അംബ പറയുന്നു.
അവരുടെ തീരുമാനം ഭീഷ്മൻ സമ്മതിച്ചു.
വിചിത്രവീര്യൻ അംബികയെയും അംബാലികയെയും വിവാഹം ചെയ്തു.
ഭീഷ്മൻ ബ്രാഹ്മണരുടെ സംഘത്തോടൊപ്പം അംബയെ ശാല്വൻ്റെ അടുത്തേക്ക് അയക്കുന്നു.
അലക്സാണ്ട്ര ഡാനിലോവ ഇംഗ്ലീഷ് വിലാസം https://ml.wikipedia.org/wiki/Alexandra_Danilova ഇംഗ്ലീഷ് വിലാസം https://ml.wikipedia.org/wiki/Alexandra_Danilova അലക്സാണ്ട്ര ഡാനിലോവ
അലക്സാണ്ട്രാ ഡാനിലോവ ( നവംബർ 20, 1903– ജൂലൈ 13, 1997) റഷ്യൻ - അമേരിക്കൻ ബാലെ നർത്തകിയും അധ്യാപികയുമായിരുന്നു.
റഷ്യയിലെ പീറ്റർ ഹോഫിലായിരുന്നു ജനനം .
1912-ൽ സെന്റ് പീറ്റേഴ്സ് ബർഗിലെ ഇംപീരിയൽ തിയെറ്റർ സ്കൂളിലെ ബാലെ വിഭാഗത്തിൽ പഠനമാരംഭിച്ചു.
ബിരുദാനന്തരം റഷ്യയിലെ അഗ്രിപ്പിന വഗനോവ, അന്നാ ജോഹാൻസൻ എന്നിവരുടേയും പാരിസിലെ വെറാട്രിഫിലോവയുടേയും ശിക്ഷണത്തിൽ മികച്ച പരിശീലനമാർജിച്ചു.
ശ്രദ്ധേയ നർത്തകി
റഷ്യയിലെ സ്റ്റേറ്റ് അക്കാദമിക് തിയെറ്റർ ഫോർ ഓപ്പറ ആൻഡ് ബാലെയുടെ കോർപ്സ് ഡി ബാലെയിലാണ് ആദ്യം അഭിനയിച്ചത്.
പിന്നീട് ദ് സ്ലീപ്പിംഗ് ബ്യൂട്ടി എന്ന ബാലെയിലൂടെ ശ്രദ്ധേയ നർത്തകിയായി.
1922 മുതൽ 24 വരെ പെട്രോ ഗ്രാഡിലെ അവാന്ത് ഗാർഡ് നൃത്തപ്രസ്ഥാനവുമായി ബന്ധപ്പെട്ടു പ്രവർത്തിച്ചു.
അങ്ങനെ ജോർജ് ബലാൻചിനിന്റെ പരീക്ഷണാത്മക സൃഷ്ടികളിൽ പങ്കാളിയായി.
1924-ൽ പ്രിൻസിപ്പൽ ഡാൻസേഴ്സ് ഒഫ് ദ് റഷ്യൻ ബാലെ എന്ന സംഘത്തോടൊപ്പം ജർമനി സന്ദർശിച്ചു.
സംഘാംഗങ്ങളെപ്പോലെ തന്നെ ഡാനിലോവയും അവിടെ നിന്നും പാരിസിലെത്തി സ്ഥിരതാമസമാരംഭിച്ചു.
തുടർന്ന് ഡാനിലോവ സെർഗീഡയാഖിലോവിന്റെ ബാലെസംഘത്തിൽ ചേർന്നു.
1929 വരെ അവരോടൊപ്പം സഹകരിച്ചു പ്രവർത്തിച്ചു.
അക്കാലയളവിൽ ഇവർ പ്രധാന വേഷങ്ങൾ അവതരിപ്പിച്ച ബാലെകൾ ലെ പാസ് ഡി ഏഷ്യർ ദ് ട്രൈംഫ് ഒഫ് നെപ്ട്യൂൺ ദ് ഗോഡ്സ് ഗോ എ ബെഗ്ഗിങ് ലെബാൽ
എന്നിവയാണ്.
തുടർന്ന് 1929 മുതൽ 31 വരെ മോണ്ടി കാർലൊ ഓപ്പറ ബാലെയുമായി ചേർന്നു പ്രവർത്തിച്ചു.
വിവാഹ ജീവിതം
1932-ൽ വിവാഹിതയായെങ്കിലും 36-ൽ വിധവയായി .
1933 മുതൽ 38 വരെ കേണൽ വാസിലിയുടെ ബാലെ, റസ്സസ് ഡി മോണ്ടി-കാർലോയിൽ അഭിനേത്രിയായിരുന്നു.
ഈ കാലയളവിൽ മാസിൻ, ഡേവിഡ് ലിചിൻ എന്നിവരുടെ സൃഷ്ടികളിലൂടെ ഇവർ അഭിനയമികവ് പ്രദർശിപ്പിച്ചു.
ദ് ഫയർബേഡ് സ്വാൻലേക്ക്, ലെബ്യൂ ഡാന്യൂബ് എന്നിവയാണ് അക്കൂട്ടത്തിൽ ശ്രദ്ധേയമായ ബാലെകൾ.
അതിനു ശേഷം ഡെൻഹാം കമ്പനിയിൽ ചേർന്നു.
ജിസെല്ലെ, ദ് നട്ട് ക്രാക്കർ, കോപ്പെലിയ ഗെയ്റ്റെ പരിസിയെന്നെ എന്നിവയാണ് അവർക്കു വേണ്ടി ചെയ്ത ബാലെകളിൽ പ്രധാനം.
1941-ൽ വീണ്ടും വിവാഹിതയായി.
1951-ൽ ഔപചാരികമായി ബാലെ അഭിനയത്തിൽ നിന്ന് വിടവാങ്ങിയെങ്കിലും തുടർന്ന് പലപ്പോഴും അതിഥി താരമായി അഭിനയിച്ചിട്ടുണ്ട്.
സ്വന്തമായി ഒരു ബാലെ സംഘം രൂപീകരിച്ച് 1954 മുതൽ 56 വരെ ഇവർ നിരവധി രാജ്യങ്ങൾ സന്ദർശിക്കുകയുണ്ടായി.
അവസാനം അഭിനയിച്ച ബാലെ റെയ് മോണ്ട (1957) ആണ്.
1958 മുതൽ ഒരു സംഘാടക എന്നനിലയിൽ പ്രവർത്തിച്ചു തുടങ്ങി.
1964-ൽ സ്ക്കൂൾ ഒഫ് അമേരിക്കൻ ബാലെയിൽ അധ്യാപികയായി.
അവിടത്തെ ശില്പശാലകൾക്കും വാർഷിക പരിപാടികൾക്കും പിന്നീട് ഏതാനും ബാലെകൾ അവതരിപ്പിക്കുകയുണ്ടായി.
1989-ൽ അവിടെ നിന്നും വിരമിച്ചു.
1958-ൽ കാപെഷ്യോ അവാർഡും 1984-ൽ ഡാൻസ് മാഗസിൻ അവാർഡും ലഭിച്ച ഡാനിലോവയെ 1989-ൽ കെന്നഡി സെന്റർ പുരസ്കാരം നൽകി ആദരിക്കുകയുമുണ്ടായി.
30-കളിലും 40-കളിലും പാശ്ചാത്യലോകത്തെ ഏറ്റവും പ്രശസ്തയായ ബാലെ നർത്തകിയായിരുന്നു ഇവർ.
പ്രസാദാത്മകതയും ചടുലതയും ഡാനിലോവയുടെ നടനവിശേഷങ്ങളാണ്.
നിരവധി ദുഃഖ കഥാപാത്രങ്ങളെ അവതരിപ്പിട്ടുണ്ടെങ്കിലും ഇവരുടെ ഹാസ്യ വേഷങ്ങളായിരുന്നു ഏറെ ജനപ്രിയങ്ങളായത്.
1997 ജൂലൈ 13-ന് ന്യൂയോർക്കിൽ അന്തരിച്ചു.
പുറത്തേക്കുള്ള കണ്ണികൾ http://www.ballerinagallery.com/danilova.htm http://michaelminn.net/andros/biographies/danilova_alexandra/ വീഡിയോ http://www.danceheritage.org/danilova.html Archived 2012-02-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാനിലോവ, അലക് സാണ്ട്ര (1903 - 97) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സാണ്ട്രിയ വില്ലസെനർ ഇംഗ്ലീഷ് വിലാസം https://ml.wikipedia.org/wiki/Alexandria_Villase%C3%B1or
ഒരു അമേരിക്കൻ കാലാവസ്ഥാ പ്രവർത്തകയാണ് അലക്സാണ്ട്രിയ വില്ലസെനർ (ജനനം: മെയ് 18, 2005).
ഫ്രൈഡേയ്സ് ഫോർ ഫ്യൂച്ചർ  പ്രസ്ഥാനത്തിന്റെയും സഹ കാലാവസ്ഥാ പ്രവർത്തകയായ ഗ്രേത്ത തൂൻബായ്ന്റെയും അനുയായിയായ വില്ലസെനർ യുഎസ് യൂത്ത് ക്ലൈമറ്റ് സ്ട്രൈക്കിന്റെ സഹസ്ഥാപകയും എർത്ത് പ്രക്ഷോഭത്തിന്റെ സ്ഥാപകയുമാണ്.
2005 ൽ കാലിഫോർണിയയിലെ ഡേവിസിലാണ് വില്ലസെനർ ജനിച്ചത്.
2018 ൽ കുടുംബം വടക്കൻ കാലിഫോർണിയയിൽ നിന്ന് ന്യൂയോർക്കിലേക്ക് മാറി.
വില്ലസെനർ ലാറ്റിനവംശജരാണ്.
ഐക്യരാഷ്ട്രസഭയുടെ ഒരു ദിവസത്തെ പ്രവർത്തനമാണ് അവരുടെ ലക്ഷ്യം.
ആക്ടിവിസം
വില്ലസെനർ ഒരു കുടുംബ സന്ദർശനത്തിനിടെ 2018 നവംബറിൽ കാലിഫോർണിയയിലെ ക്യാമ്പ് ഫയർ പുക മേഘത്തിൽ അകപ്പെട്ടപ്പോൾ കാലാവസ്ഥാ പ്രവർത്തനത്തിനായുള്ള പോരാട്ടത്തിന് തുടക്കമിട്ടു.
ഒരു ആസ്ത്മ രോഗിയായ അവർ ശാരീരിക അസ്വാസ്ഥ്യത്തിലായി.
ഈ സമയത്ത് തീയുടെ തീവ്രതയ്ക്ക് കാരണമായ കാലാവസ്ഥാ വ്യതിയാനത്തെക്കുറിച്ചും താപനിലയിലെ ഉയർച്ചയെക്കുറിച്ചും അവർ ഗവേഷണം നടത്തി.
അവരുടെ അമ്മ ക്രിസ്റ്റിൻ ഹോഗ് കൊളംബിയ യൂണിവേഴ്സിറ്റിയിലെ എം.എ. ഇൻ ക്ലൈമറ്റ് ആൻഡ് സൊസൈറ്റി പ്രോഗ്രാമിൽ ചേർന്നു.
വില്ലസെനർ ഇടയ്ക്കിടെ അമ്മയോടൊപ്പം ക്ലാസ്സിൽ പങ്കെടുക്കുമായിരുന്നു.
അവിടെ കാലാവസ്ഥാ വ്യതിയാനത്തിന്റെ അടിസ്ഥാന ശാസ്ത്രത്തെക്കുറിച്ച് അവർ പഠിച്ചു.
താമസിയാതെ, അവർ ന്യൂയോർക്കിലെ അമേരിക്കൻ യുവ കാലാവസ്ഥാ പ്രവർത്തകരുടെ ഒരു കൂട്ടമായ സീറോ അവറിൽ ചേർന്നു.
പോളണ്ടിലെ കറ്റോവീസിൽ നടന്ന ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിൽ  (സിഒപി 24) 2018 ഡിസംബർ 4 ലെ പ്രസംഗത്തിലൂടെ വില്ലാസെർ അവരെ പ്രചോദിപ്പിച്ച ഗ്രേത്ത തൂൻബായ്യോട് സമാനമായ കാലാവസ്ഥാ നടപടി സ്വീകരിച്ചു.
2018 ഡിസംബർ 14 മുതൽ (COP24 നടന്നുകൊണ്ടിരിക്കുമ്പോൾ), ന്യൂയോർക്കിലെ ഐക്യരാഷ്ട്രസഭയുടെ ആസ്ഥാനത്തിന് മുന്നിൽ കാലാവസ്ഥാ നടപടികളുടെ അഭാവത്തിൽ പ്രതിഷേധിക്കാൻ എല്ലാ വെള്ളിയാഴ്ചയും അവർ സ്കൂൾ ഉപേക്ഷിക്കുന്നു.
യുഎസ് യൂത്ത് ക്ലൈമറ്റ് സ്ട്രൈക്ക് ഗ്രൂപ്പുമായി അവർ ഇപ്പോൾ ബന്ധപ്പെടുന്നില്ല.
കൂടാതെ കാലാവസ്ഥാ വ്യതിയാന വിദ്യാഭ്യാസ ഗ്രൂപ്പായ എർത്ത് അപ്പ്രിസിംഗ് സ്ഥാപിക്കുകയും ചെയ്തു.
അവലംബം പുറംകണ്ണികൾ Alexandria Villaseñor ട്വിറ്ററിൽ Alexandria Villaseñor ഇൻസ്റ്റാഗ്രാമിൽ
അലക്സാണ്ട്രിയ റീജിയണൽ സെന്റർ ഫോർ വിമൻസ് ഹെൽത്ത് ആൻഡ് ഡെവലപ്‌മെന്റ് ഇംഗ്ലീഷ് വിലാസം https://ml.wikipedia.org/wiki/Alexandria_Regional_Center_for_Women%27s_Health_and_Development
മുമ്പ് സുസാൻ മുബാറക് റീജിയണൽ സെന്റർ ഫോർ വിമൻസ് ഹെൽത്ത് ആൻഡ് ഡെവലപ്‌മെന്റ് എന്നറിയപ്പെട്ടിരുന്ന അലക്സാണ്ട്രിയ റീജിയണൽ സെന്റർ ഫോർ വിമൻസ് ഹെൽത്ത് ആൻഡ് ഡെവലപ്‌മെന്റ് ഈജിപ്തിലെ അലക്സാണ്ട്രിയയിലുള്ള ഒരു ലാഭേച്ഛയില്ലാത്ത പരിശീലന ഗവേഷണ കേന്ദ്രമാണ്.
ഈജിപ്തിലെയും അയൽരാജ്യങ്ങളിലെയും സ്ത്രീകളുടെ ആരോഗ്യം, സ്ത്രീകളുടെ വികസനം എന്നിവയുമായി ബന്ധപ്പെട്ടാണ് ഇത് പ്രവർത്തിക്കുന്നത്.
ഈജിപ്തിലെ സ്ത്രീകളുടെ ശാരീരികവും സാമൂഹികവുമായ ക്ഷേമം മെച്ചപ്പെടുത്തുന്നതിൽ ശ്രദ്ധ കേന്ദ്രീകരിക്കുന്ന കേന്ദ്രം മുൻ ഈജിപ്ഷ്യൻ പ്രസിഡന്റ് ഹുസ്‌നി മുബാറക്കിന്റെ ഭാര്യ സൂസാൻ മുബാറക്കിന്റെ പേരിലായിരുന്നു മുമ്പ് അറിയപ്പെട്ടിരുന്നത്.
കേന്ദ്രത്തിൽ ഡിജിറ്റൽ ലൈബ്രറിയും പ്രത്യേക ക്ലിനിക്കുകളും ഉണ്ട്.
2007-ൽ ഈ കേന്ദ്രം സ്ത്രീകൾക്കെതിരായ അതിക്രമങ്ങളെക്കുറിച്ച് ഒരു സമ്മേളനം സംഘടിപ്പിച്ചു.
അവലംബം പുറം കണ്ണികൾ ഔദ്യോഗിക അലക്സാണ്ട്രിയ റീജിയണൽ സെന്റർ ഫോർ വിമൻസ് ഹെൽത്ത് ആൻഡ് ഡവലപ്മെന്റ് വെബ്സൈറ്റ് Archived 2018-08-17 at the Wayback Machine .
അലക്സാണ്ട്രിയ ഇംഗ്ലീഷ് വിലാസം https://ml.wikipedia.org/wiki/Alexandria
ഈജിപ്തിലെ ഏറ്റവും വലിയ രണ്ടാമത്തെ നഗരമാണ് അലക്സാണ്ട്രിയ .
41 ലക്ഷമാണ് ഇവിടുത്തെ ജനസംഖ്യ.
രാജ്യത്തെ ഏറ്റവും വലിയ തുറമുഖം കൂടിയായ അലക്സാണ്ട്രിയയിലൂടെയാണ് ഈജിപ്തിലെ 80%-ഓളം കയറ്റുമതിയും ഇറക്കുമതിയും നടക്കുന്നത്.
ഇത് ഒരു പ്രധാന വിനോദസഞ്ചാര കേന്ദ്രം കൂടെയാണ്.
ഉത്തര-മദ്ധ്യ ഈജിപ്തിൽ മെഡിറ്ററേനിയൻ കടൽത്തീരത്തിന്റെ 32 കിലോമീറ്ററിലായി ഈ നഗരം വ്യാപിച്ച് കിടക്കുന്നു.
പ്രകൃതി വാതക നിക്ഷേപവും സൂയസിൽ നിന്നുള്ള എണ്ണ പൈപ്പുകളും അലക്സാണ്ട്രിയയെ ഒരു പ്രധാന വ്യവസായ കേന്ദ്രമാക്കുന്നു.
മെഡിറ്ററേനിയൻ കടലിനും ചെങ്കടലിനും ഇടയിലായുള്ള സ്ഥാനം മൂലം മുൻ കാലങ്ങളിൽ യൂറോപ്പും ഏഷ്യയും തമ്മിലുള്ള വ്യാപാരങ്ങളുടേ ഒരു കേന്ദ്രമായും അലക്സാണ്ട്രിയ പ്രവർത്തിച്ചിരുന്നു.
പുരാതന കാലത്ത് അലക്സാണ്ട്രിയ ലോകത്തിലെ ഏറ്റവും പ്രശസ്തമായ നഗരങ്ങളിലൊന്നായിരുന്നു.
334 ബി.സി.യിൽ ഒരു ഫറവോ പട്ടണത്തിനു ചുറ്റുമായി മഹാനായ അലക്സാണ്ടർ ചക്രവർത്തിയാണ് ഈ നഗരം സ്ഥാപിച്ചത്.
641-ലെ മുസ്ലീങ്ങൾ കീഴടക്കുന്നത്വ രെ നഗരം ഈജിപ്തിന്റെ തലസ്ഥാനമായിരുന്നു.
അലക്സാണ്ട്രിയയിലെ ദീപസ്തംഭം , അലക്സാണ്ട്രിയയിലെ ഗ്രന്ഥശാല തുടങ്ങിയവ പുരാതന കാലത്ത് ഈ നഗരത്തിന് വളരെയധികം പ്രശസ്തി നേടിക്കൊടുത്തിരുന്നു.
വിദ്യാഭ്യാസം സർവ്വകലാശാലകൾ
അലക്സാണ്ട്രിയയിൽ ധാരാളം ഉന്നതവിദ്യാഭ്യാസ സ്ഥാപനങ്ങളുണ്ട്.
അലക്സാണ്ട്രിയ സർവ്വകലാശാലയാണ് ഇവിടുത്തെ ഏറ്റവും വലിയ പൊതു സർവ്വകലാശാല.
സ്വകാര്യ ഫ്രഞ്ച് സർവ്വകലാശൈലയാണ് സെനഗോർ സർവ്വകലാശാല .
രാഷ്ട്രമീമാംസ, ഹ്യുമാനിറ്റിസ് എന്നിവയിലാണ് ഇവിടെ പഠനം നടക്കുന്നത്.
ആഫ്രിക്കൻ ഭൂഖണ്ഡത്തിലെ വിദ്യാർത്ഥികളെയാണ് ഇവർ ലക്ഷ്യമിട്ടിരിക്കുന്നത്.
‍ അവലംബം കൂടുതൽ വായനയ്ക്ക് A. Bernand, Alexandrie la Grande (1966) A. Bernard, E. Bernand, J. Yoyotte, F. Goddio, et al., Alexandria, the submerged royal quarters , Periplus Publishing Ltd., London 1998, ISBN 1-902699-00-9 A. J. Butler, The Arab Conquest of Egypt (2nd. ed., 1978) P.-A.
Claudel, Alexandrie.
Histoire d'un mythe (2011) A. De Cosson, Mareotis (1935) J.-Y.
Empereur, Alexandria Rediscovered (1998) E. M. Forster, Alexandria A History and a Guide (1922) (reprint ed. M. Allott, 2004) P. M. Fraser, Ptolemaic Alexandria (1972) Franck Goddio , David Fabre (eds), Egypt's Sunken Treasures , Prestel Vlg München, 2008 (2nd edition), Exhibition Catalogue, ISBN 978-3-7913-3970-2 M. Haag, Alexandria: City of Memory (2004) [20th-century social and literary history] M. Haag, Vintage Alexandria: Photographs of the City 1860–1960 (2008) M. Haag, Alexandria Illustrated R. Ilbert, I. Yannakakis, Alexandrie 1860–1960 (1992) R. Ilbert, Alexandrie entre deux mondes (1988) Judith McKenzie et al., The Architecture of Alexandria and Egypt, 300 B.C.–A.
D. 700.
(Pelican History of Art, Yale University Press, 2007) Philip Mansel, Levant: Splendour and Catastrophe on the Mediterranean , London, John Murray, 11 November 2010, hardback, 480 pages, ISBN 978-0-7195-6707-0 , New Haven, Yale University Press, 24 May 2011, hardback, 470 pages, ISBN 978-0-300-17264-5 Don Nardo, A Travel Guide to Ancient Alexandria , Lucent Books.
(2003) D. Robinson, A. Wilson (eds), Alexandria and the North-Western Delta , Oxford 2010, Oxford Centre for Maritime Archaeology , ISBN 978-1-905905-14-0 V. W. Von Hagen, The Roads that Led to Rome (1967) പുറം കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
വിക്കിവൊയേജിൽ നിന്നുള്ള അലക്സാണ്ട്രിയ യാത്രാ സഹായി Details on the archaïc port with a pdf of Gaston Jondet's report, 1916 Map of Alexandria, ca.1930 , Eran Laor Cartographic Collection, The National Library of Israel.
അലക്സാണ്ട്രിയ വിർജീനിയ ഇംഗ്ലീഷ് വിലാസം https://ml.wikipedia.org/wiki/Alexandria,_Virginia
അലക്സാണ്ട്രിയ , അമേരിക്കൻ ഐക്യനാടുകളിലെ കോമൺവെൽത്ത് ഓഫ് വെർജീനിയയിലെ ഒരു സ്വതന്ത്ര നഗരമാണ്.
2010 ലെ അമേരിക്കൻ സെൻസസ് പ്രകാരം, ഈ നഗരത്തിലെ ആകെ ജനസംഖ്യ 139,966 ആയിരുന്നു.
2016 ൽ നഗര ജനസംഖ്യ 155,810 ആയി കണക്കാക്കിയിരുന്നു.
പോട്ടോമാക്ക് നദി യുടെ പടിഞ്ഞാറൻ തീരത്ത് സ്ഥിതി ചെയ്യുന്ന അലക്സാണ്ട്രിയ നഗരം, വാഷിംഗ്ടൺ ഡി.സി. നഗരകേന്ദ്രത്തിൽനിന്ന് ഏകദേശം 7 മൈലുകൾ) (11 കിലോമീറ്റർ) അകലെയാണ് സ്ഥിതിചെയ്യുന്നത്.
അലക്സാണ്ട്രിയ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Alexandria_International_Airport_(Egypt)
ഈജിപ്തിലെ അലക്സാണ്ട്രിയയിൽ സ്ഥിതി ചെയ്യുന്ന ഒരു പൊതുമേഖലാവിമാനത്താവളമാണ് അലക്സാണ്ട്രിയ അന്താരാഷ്ട്ര വിമാനത്താവളം .
ഈജിപ്ത് എയറാണ് വിമാനത്താവളത്തിലെ വലിയ എയർലൈൻ.
2008-ലെ കണക്കനുസരിച്ച് 1,162,987 യാത്രക്കാർ ഇതുവഴി കടന്നുപോയിട്ടുണ്ട്.
2010 മാർച്ചോടുകൂടി ഈ വിമാനത്താവളം അടച്ചുപൂട്ടുവാനും, എല്ലാ വ്യോമഗതാഗതവും ബോർഗ് എൽ അറബ് വിമാനത്താവളത്തിലേക്ക് നൽകാനും തീരുമാനമായിട്ടുണ്ട്.
റൺവേകൾ
വിമാനത്താവളത്തിൽ രണ്ട് റൺവേകൾ ഉണ്ട്.
റൺവേ 04/22: 2,201 x 45 m (7,221 x 148 ft), ഉപരിതലം: അസ്ഫാൾട്ട് റൺവേ 18/36: 1,801 x 30 m (5,909 x 98 ft), ഉപരിതലം: അസ്ഫാൾട്ട് എയർലൈനുകൾ വിമാനകമ്പനി ലക്ഷ്യസ്ഥാനം എയർ അറേബ്യ ഷാർജ്ജ അലക്സാണ്ട്രിയ എയർലൈൻസ് ദുബായ് , ജിദ്ദ , കുവൈറ്റ് അൽമസ്രിയ യൂണിവേഴ്സൽ എയർലൈൻസ് കുവൈറ്റ് ബഹറിൻ എയർ ബഹറിൻ ബറാക് എയർ Benghazi, ട്രിപ്പോളി ഈജിപ്ത് എയർ കെയ്റോ , ദമാം , ദോഹ , ദുബായ് , ജിദ്ദ , കുവൈറ്റ് , മദീന , റിയാദ് Egypt Air operated by ഈജിപ്ത് എയർ എക്സ്പ്രസ്സ് ബെയ്റൂട്ട് , Benghazi, Hurghada, ലക്സർ , Sharm el-Sheikh, ട്രിപ്പോളി ഗൾഫേ എയർ ബഹറിൻ [seasonal] ജോർദാൻ ഏവിയേഷൻ അമ്മൻ , അക്വബാ കുവൈറ്റ് എയർവേയ്സ് കുവൈറ്റ് ലിബിയൻ എയർലൈൻസ് Benghazi, ട്രിപ്പോളി ഒളിമ്പിക് എയർ ഏതൻസ് ഖത്തർ എയർവേയ്സ് ദോഹ റോയൽ ജോർദ്ദാനിയൻ അമ്മൻ സൗദി അറേബ്യൻ എയർലൈൻസ് ജിദ്ദ , മദീന , റിയാദ് അവലംബം ↑ Airport information for HEAX at World Aero Data.
Data current as of October 2006..
Source: DAFIF .
↑ Airport information for ALY at Great Circle Mapper.
Data current as of October 2006.
Source: DAFIF (effective Oct. 2006).
പുറം കണ്ണികൾ Current weather for HEAX at NOAA / NWS Accident history for ALY at Aviation Safety Network
അലക്സാണ്ട്രിയയിലെ ക്ലെമന്റ് ഇംഗ്ലീഷ് വിലാസം https://ml.wikipedia.org/wiki/Clement_of_Alexandria
അലക്സാണ്ട്രിയയിലെ വേദപാഠശാലയിൽ അദ്ധ്യാപകനായിരുന്ന ക്രിസ്തീയചിന്തകനായിരുന്നു അലക്സാണ്ട്രിയയിലെ ക്ലെമന്റ് എന്നറിയപ്പെടുന്ന "തീത്തൂസ് ഫ്ലാവിയസ് ക്ലെമൻസ്" (ഏകദേശജീവിതകാലം: പൊതുവർഷം 150-215).
പേഗൻ ധാർമ്മികതയിൽ നിന്നു ക്രിസ്തുമതത്തിലേക്കു പരിവർത്തിതനായ അദ്ദേഹം പുരാതന യവനദർശനവും സാഹിത്യവുമായി പരിചയമുണ്ടായിരുന്ന വിദ്യാസമ്പന്നൻ ആയിരുന്നു.
സമകാലീനരായ ക്രിസ്തീയചിന്തകന്മാരിൽ, യവനചിന്ത ഏറ്റവുമേറെ സ്വാധീനിച്ചത് ക്ലെമന്റിനെ ആയിരുന്നെന്ന് അദ്ദേഹത്തിന്റെ മൂന്നു മുഖ്യരചനകൾ തെളിയിക്കുന്നു.
പ്രത്യേകിച്ച് പ്ലേറ്റോയും സ്റ്റോയിക് ചിന്തയും അദ്ദേഹത്തെ ആഴത്തിൽ സ്വാധീനിച്ചിരുന്നു.
ശകലങ്ങളിൽ മാത്രം ലഭ്യമായ ക്ലെമന്റിന്റെ ഇതരചനകൾ, യഹൂദരുടെ നിഗൂഢസാഹിത്യവും ജ്ഞാനവാദവും അദ്ദേഹത്തിൽ ചെലുത്തിയ സ്വാധീനവും വ്യക്തമാക്കുന്നു.
ക്ലെമന്റിന്റെ ശിഷ്യന്മാരിൽ സഭാചിന്തകനായ ഒരിജൻ , യെരുശലേമിലെ അലക്സാണ്ടർ എന്നിവർ ഉൾപ്പെടുന്നു.
സഭാപിതാവായി എണ്ണപ്പെടുന്ന ക്ലെമന്റ്, ഓർത്തഡോക്സ് ക്രിസ്തീയതയിലും, പൗരസ്ത്യകത്തോലിക്കാ സഭയിലും, ആംഗ്ലിക്കൻ കൂട്ടായ്മയിലും വിശുദ്ധനായി വണങ്ങപ്പെടുന്നു.
റോമൻ കത്തോലിക്കാസഭയിലും അദ്ദേഹത്തിനു വിശുദ്ധ പദവി ഉണ്ടായിരുന്നെങ്കിലും, ക്ലെമന്റിന്റെ പ്രബോധനങ്ങളുടെ യാഥാസ്ഥിതികത ചോദ്യം ചെയ്യപ്പെട്ടതിനെ തുടർന്ന്, 1586-ൽ സിക്സ്റ്റസ് അഞ്ചാമൻ മാർപ്പാപ്പ, അദ്ദേഹത്തിന്റെ വണക്കം നിർത്തൽ ചെയ്തു.
ക്ലെമന്റിന്റെ ജനനത്തിന്റെ സ്ഥലകാലങ്ങളെക്കുറിച്ച് ഊഹാപോഹങ്ങൾ മാത്രമേയുള്ളു.
അദ്ദേഹം പൊതുവർഷം 150-നടുത്ത് ജനിച്ചെന്ന് ഊഹിക്കപ്പെടുന്നു.
ജന്മസ്ഥലം ആഥൻസ് ആയിരുന്നെന്ന് എപ്പിഫാനസ് സ്കോളാസ്റ്റിക്കസ് പറയുന്നെങ്കിലും അലക്സാണ്ഡ്രിയയിൽ ജനിച്ചതായുള്ള മറ്റൊരു പാരമ്പര്യവുമുണ്ട്.
പേഗൻ മാതാപിതാക്കളിൽ ജനിച്ച ക്ലെമന്റ് ക്രിസ്തുമതത്തിലേക്ക് പരിവർത്തിതനാവുകയാണുണ്ടായത്.  'പ്രൊട്രെപ്റ്റിക്കസ്' എന്ന കൃതിയിൽ അദ്ദേഹം ഗ്രീക്ക് പുരാണങ്ങളിലും ഗ്രെക്കോ-റോമൻ ധാർമ്മികതയിലും പ്രകടിപ്പിക്കുന്ന അറിവ്, കുടുംബപശ്ചാത്തലത്തിൽ നിന്നു കിട്ടിയതാവാനേ വഴിയുള്ളു.
യുവപ്രായത്തിൽ, സാന്മാർഗ്ഗികമായി അധപതിച്ചതെന്ന് താൻ കരുതിയ പേഗൻ ധാർമ്മികതക്കു പകരം ക്രിസ്തുമതവിശ്വാസത്തെ തെരഞ്ഞെടുത്ത ക്ലെമന്റ്, ഗ്രീസിലും ഏഷ്യാമൈനറിലും പലസ്തീനയിലും ഈജിപ്തിലും സഞ്ചരിച്ചു.
ഈ യാത്രകളുടെ ലക്ഷ്യം, മതപരമായ അറിവു സമ്പാദിക്കുക ആയിരുന്നു.
ഗ്രീസിൽ അദ്ദേഹം ഒരു യവനചിന്തകനെ കണ്ടുമുട്ടിയതായി പറയപ്പെടുന്നു.
അത് ആഥൻസിലെ അഥെനാഗോറസ് ആയിരിക്കാം; പൗരസ്ത്യദേശത്ത് അദ്ദേഹത്തിന്റെ ഗുരുക്കളായിരുന്നത് രണ്ടാം നൂറ്റാണ്ടിലെ ക്രിസ്തീയലേഖകൻ അസീറിയാക്കാരൻ തേഷനും , യഹൂദപശ്ചാത്തലത്തിൽ നിന്നു വന്ന കേസറിയായിലെ മെത്രാൻ തിയോഫിലസും ആയിരുന്നിരിക്കാം.
പൊതുവർഷം 180-നടുത്ത് അലക്സാണ്ട്രിയയിലെത്തിയ ക്ലെമന്റ്, അവിടത്തെ വേദപാഠശാലയിൽ അദ്ധ്യാപകനായിരുന്ന പന്തേനൂസിനെ കണ്ടുമുട്ടി.
പന്തേനൂസ് വേദപാഠശാലയുടെ തലവനായിരുന്നെന്ന് യൂസീബിയസ് പറയുന്നെങ്കിലും, ഒരിജന്റെ കാലത്തിനു മുൻപ്, പാഠശാല ആ വിധത്തിൽ സ്ഥാപനവൽക്കരിക്കപ്പെട്ടിരുന്നോ എന്നു വ്യക്തമല്ല.
പന്തേനൂസ് തലവനായിരുന്നെന്നു കരുതുന്നവർ, ക്ലെമന്റിനെ അദ്ദേഹത്തിന്റ് പിൻഗാമിയും ഒരിജനെ ക്ലെമന്റിന്റെ പിൻഗാമിയും ആയി കണക്കാക്കുന്നു.
പന്തേനൂസിനു കീഴിൽ പഠനം നടത്തിയ ക്ലെമന്റിനെ പൊതുവർഷം 189-നു മുൻപ് ജൂലിയൻ മാർപ്പാപ്പ പൗരോഹിത്യത്തിലെക്കുയർത്തി.
ഇതിനപ്പുറം ക്ലെമന്റിന്റെ ജീവിതത്തെക്കുറിച്ച് മറ്റൊരു വിവരവും ലഭ്യമല്ല.
അദ്ദേഹത്തിന്റെ ലിഖിതങ്ങളിലെ സൂചനകൾ വച്ച് ക്ലെമന്റ് വിവാഹിതനായിരുന്നു എന്ന ഊഹമുണ്ട്.
അദ്ദേഹം സസ്യാഹാരി ആയിരുന്നെന്ന ധാരണ തെറ്റാണ്.
അമിതാഹാരത്തെ വിമർശിച്ചിരുന്നെങ്കിലും ക്ലെമന്റ് മാംസം ആഹരിക്കുന്നതിനെ എതിർത്തിരുന്നില്ല.
റോമൻ ചക്രവർത്തി സെപ്തിമിയസ് സെവേരസിന്റെ ക്രിസ്തുമതപീഡനകാലത്ത് (പൊതുവർഷം 202-03) ക്ലെമന്റ് അലസ്കാണ്ട്രിയ വിട്ടുപോയി.
യെരുശലേമിലെ അലക്സാണ്ടർ, പൊതുവർഷം 211-ൽ അന്ത്യോഖ്യായിലെ സഭക്കെഴുതിയ ഒരു കത്തിൽ അദ്ദേഹത്തെ പ്രശംസിക്കുന്നതിനാൽ, അക്കാലത്ത് അദ്ദേഹം കപ്പദോക്കിയയിൽ ആയിരുന്നിരിക്കാം എന്ന് അനുമാനമുണ്ട്.
ക്ലെമന്റ് എന്ന്, എവിടെ മരിച്ചു എന്നു വ്യക്തമല്ല.
ഏതായാലും പൊതുവർഷം 215-ലോ, 216-ലോ ഒരിജന് എഴുതിയ ഒരു കത്തിൽ, യെരുശലേമിലെ അലക്സാണ്ടർ, ക്ലമന്റ് മരിച്ചു കഴിഞ്ഞതായി സാക്ഷ്യപ്പെടുത്തുന്നു.
രചനകൾ ഗ്രന്ഥത്രയം
ക്ലെമന്റിന്റെ മൂന്നു രചനകൾ പൂർണ്ണരൂപത്തിൽ ലഭ്യമാണ്.
അവ ഒരുമിച്ച് ഒരു ഗ്രന്ഥത്രയമായി പരിഗണിക്കപ്പെടുന്നു.
ആ കൃതികൾ താഴെപ്പറയുന്നവയാണ്:- പൊതുവർഷം 195-നടുത്തെഴുതിയ പ്രോട്രെപ്ടിക്കസ് അല്ലെങ്കിൽ 'പ്രബോധനങ്ങൾ' 198-നടുത്തെഴുതിയ പെഡഗോജസ് അല്ലെങ്കിൽ 'അദ്ധ്യാപകൻ' 203-നടുത്തെഴുതിയ സട്രോമാറ്റ അല്ലെങ്കിൽ 'പലവക' 'പ്രോട്രെപ്ടിക്കസ്' പലയിനം പൂക്കൾ പൊന്തിനിൽക്കുന്ന വസന്തകാലത്തെ പുൽമേടുകളെപ്പോലെ, വിവിധവിഷയങ്ങൾ അടങ്ങിയ കൃതിയെന്ന് 'സ്ട്രൊമാറ്റ'-യെ ക്ലെമന്റ് വിശേഷിപ്പിക്കുന്നു
പ്രബോധനങ്ങൾ എന്നർത്ഥം പറയാവുന്ന ഗ്രന്ഥനാമമുള്ള പ്രോട്രെപ്ടിക്കസ് , ഗ്രീസിലെ പേഗൻ ധാർമ്മികതയുടെ അനുയായികളോട് ക്രിസ്തീയവിശ്വാസം സ്വീകരിക്കാനുള്ള ആഹ്വാനമാണ്.
അതിൽ ക്ലെമന്റ്, ഗ്രെക്കോ-റോമൻ പുരാവൃത്തങ്ങളിലും ദൈവശാസ്ത്രത്തിലും ഉള്ള തന്റെ അഗാധമായ അറിവു പ്രകടമാക്കുന്നു.
ധാർമ്മികതയെ മാനുഷികതയുടെ ഒരു ഭാഗമായി വിശദീകരിക്കാനുള്ള ക്ലെമന്റിന്റെ ശ്രമം ആ കൃതിയുടെ പ്രധാന്യം വർദ്ധിപ്പിക്കുന്നു.
ഹ്രസ്വമായുർ ദാർശനികവിചാരത്തിനു ശേഷം അത് യവനധാർമ്മികതയുടെ ചരിത്രത്തിലെ ഏഴു ഘട്ടങ്ങളായി തിരിച്ച് വിവരിക്കുന്നു.
ആദ്യഘട്ടത്തിൽ മനുഷ്യർ സൂര്യചന്ദ്രാദികളായ ആകാശഗോളങ്ങളെ ദൈവങ്ങളായി കണക്കാക്കി ആരാധിച്ചുവെന്ന് ക്ലെമന്റ് പറയുന്നു.
അടുത്ത ഘട്ടത്തിൽ കാർഷികവൃത്തിയുടെ ഉൽപ്പന്നങ്ങളായി ആരാധനാവിഷയം.
ഡെമെറ്ററുടേയും ഡയോനിഷ്യസിന്റേയും ആരാധനയുടെ തുടക്കം അങ്ങനെ ആയിരുന്നു.
തുടർന്ന് ആരാധന, പക, രാഗദ്വേഷങ്ങൾ, ഭയം മുതലായ മനുഷ്യവികാരങ്ങളെ ലക്ഷ്യമാക്കി.
അടുത്ത ഘട്ടത്തിൽ ഹേസിയദിനേയും ഹോമറിനേയും പോലുള്ള കവികൾ ദൈവങ്ങളുടെ എണ്ണം തിട്ടപ്പെടുത്താൻ ശ്രമിച്ചു; ഹേസിയദിന്റെ ദൈവസംഖ്യ പന്ത്രണ്ടായിരുന്നു.
അന്തിമഘട്ടത്തിൽ മനുഷ്യർ, അസ്ക്ലേപ്പിയൂസിനേയും ഹെർക്യൂലീസിനേയും പോലുള്ള ഇതരമനുഷ്യരെ ദൈവങ്ങളായി കരുതി.
വിഗ്രഹാരധനയെക്കുറിച്ചുള്ള ചർച്ചയിൽ ക്ലെമന്റ്, പുരാതനധാർമ്മികത, പ്രകൃതിയിലെ രൂപരഹിതമായ കല്ലിനേയും മരത്തേയും ആരാധിച്ചിരുന്നു എന്നു പറയുന്നു.
അത്തരം വസ്തുക്കൾ നിർമ്മാണസാമഗ്രികളായതോടെ വിഗ്രങ്ങൾ ഉടലെടുത്തു.
പ്ലേറ്റോയെ പിന്തുടർന്ന് ക്ലെമന്റും, എല്ലാത്തരം ദൃശ്യകലകളേയും വിമർശിക്കുന്നു.
കലാസൃഷ്ടികൾ മിദ്ധ്യയും "മാരകമായ പാവകളും" ആണെന്നാണ് അദ്ദേഹം കരുതിയത്.
പേഗൻ ധാർമ്മികതയുടെ ആരാധനാമൂർത്തികൾ കപടവും, സാന്മാർഗദൃഷ്ടിയിൽ മോശം മാതൃകകളും ആണെന്ന് ക്ലെമന്റ് കരുതി.
പേഗൻ മതത്തിലെ നിഗൂഢതകളെ അദ്ദേഹം ബാലിശമായ അന്ധവിശ്വാസങ്ങളായി കണക്കാക്കി.
കുട്ടികളുടെ പാപവകളെ ആരാധനയിൽ ഉപയോഗിക്കുന്നതിന് ഡയോനിഷ്യസിന്റെ ആരാധകരെ അദ്ദേഹം പ്രത്യേകം പരിഹസിക്കുന്നു.
ചില കാര്യങ്ങളിൽ പേഗൻ ദൈവങ്ങൾ മനുഷ്യഭാവം കാട്ടുന്നെങ്കിലും മറ്റു ചില കാര്യങ്ങളിൽ അവർ മനുഷ്യവൈരികളായ ചെകുത്താന്മാരാണെന്നു പറയുന്ന അദ്ദേഹം പുരാതനസാഹിത്യത്തിൽ നിന്ന് ഈ വാദത്തിനുള്ള തെളിവുകൾ അവതരിപ്പിക്കുന്നു.
നിഖ്യാസൂനഹദോസിനു മുൻപു ജീവിച്ചിരുന്ന പല സഭാപിതാക്കന്മാരേയും പോലെ ക്ലെമന്റും യൂഹിമീറസിനെപ്പോലുള്ള യുക്തിവാദിദാർശനികരെ പിന്തുണക്കുന്നു.
അവർ പേഗൻ മതത്തിന്റെ കുറവുകൾ കണ്ടെത്തുകയെങ്കിലും ചെയ്തെന്നാണ് അതിനു പറയുന്ന ന്യായം.
എങ്കിലും അദ്ദേഹത്തിന്റെ പ്രശംസയുടെ പരമലക്ഷ്യമാകുന്നത് പ്ലേറ്റോയാണ്.
ദൈവത്തിന്റെ അനിർവചനീയതയെക്കുറിച്ചുള്ള പ്ലേറ്റോയുടെ വീക്ഷണത്തെ അദ്ദേഹം ക്രിസ്തീയതയുടെ പൂർവദർശനമായി കണക്കാക്കി.
പേഗൻ ദൈവമായ ഓർഫിയസ് ഈ കൃതിയിൽ ഒരു വലിയ സാന്നിദ്ധ്യമാണ്.
ഓർഫിയസിന്റെ ആരാധനയിലെ ഗാനങ്ങളെ അദ്ദേഹം പേഗൻ അന്ധവിശ്വാസത്തിന്റെ പ്രതീകമായി ചിത്രീകരിക്കുകയും ക്രിസ്തീയവിശ്വാസത്തിലെ ദൈവികവചനത്തിന്(ലോഗോസ്) അതുമായി താരതമ്യപ്പെടുത്തുമ്പോഴുള്ള മഹിമകൾ എടുത്തു പറയുകയും ചെയ്യുന്നു.
അദ്ദേഹത്തിന്റെ അഭിപ്രായത്തിൽ, ക്രിസ്തുമതത്തിലേക്കുള്ള പരിവർത്തനത്തിലൂടെ മാത്രമേ മനുഷ്യന് സാർവർത്രികസത്യമായ ദൈവവചനത്തിൽ പങ്കുപറ്റാനാവുകയുള്ളു. 'പെഡഗോജസ്' അവതരിച്ച ദൈവവചനമായ യേശുവാണ് പെഡഗോജസ് എന്ന ഗ്രന്ഥനാമത്തിൽ സൂചിതമാക്കുന്ന 'ഗുരുനാഥൻ'
ഈ കൃതിയുടെ പേരിന് ഗുരുനാഥൻ എന്നാണർത്ഥം.
മനുഷ്യരാശിയുടെ മുഴുവൻ ഗുരുനാഥനായി യേശുവിനെ ചിത്രീകരിക്കുന്ന ഈ രചന, ക്രിസ്ത്യാനികളെ ദൈവമക്കളായും അവതരിപ്പിക്കുന്നു.
കേവലം പ്രബോധനപരമായ കൃതിയല്ല ഇത്: ക്രിസ്തുവിന്റെ സ്നേഹത്തോട് ക്രിസ്ത്യാനികൾ ആത്മാർത്ഥതയോടെ ഏതുവിധം പ്രതികരിക്കണമെന്ന് കാണിക്കുകയാണ് ഗ്രന്ഥകാരന്റെ ലക്ഷ്യം.
പ്ലേറ്റോയുടെ റിപ്പബ്ലിക്കിനെ പിന്തുടർന്ന് ക്ലെമന്റും, ജീവിതത്തെ സ്വഭാവം, കർമ്മങ്ങൾ, വികാരങ്ങൾ എന്നിങ്ങനെ മൂന്നു ഘടകങ്ങളായി തിരിക്കുന്നു.
ആദ്യത്തെ ഘടകം 'പ്രോട്രെപ്റ്റിക്കസ്' എന്ന മുൻരചനയിൽ വിശദീകരിക്കപ്പെട്ടതിനാൽ പെഡഗോജസിൽ ക്ലെമന്റ്, കർമ്മങ്ങളിലെ ധാർമ്മികതയും വികാരങ്ങളിന്മേൽ നിയന്ത്രണവും ക്രിസ്തു നമ്മെ എങ്ങനെ പഠിപ്പിച്ചു എന്നു വ്യക്തമാക്കുന്നു.
വിഷയം തികച്ചും ക്രിസ്തീയമാണെങ്കിലും, തന്റെ രചനയിൽ ക്ലെമന്റ്, സ്റ്റോയിക് തത്ത്വചിന്തയിലും പുരാതന ഗ്രീക്കു സാഹിത്യത്തിലും നിന്ന് നിർലോഭം ഉദാഹരണങ്ങൾ അവതരിപ്പിക്കുന്നു; ഹോമറിൽ നിന്നു തന്നെ അറുപതിലധികം ഉദ്ധരണികൾ കാണാം.
മനുഷ്യരെപ്പോലെ ദൈവസാദൃശ്യത്തിൽ ഉരുവാക്കപ്പെട്ടവനാണു ക്രിസ്തു.
എങ്കിലും ദൈവപിതാവിന്റെ ഛായ പങ്കുപറ്റുന്നത് ക്രിസ്തു മാത്രമാണ്.
ക്രിസ്തു പാപരഹിതനും നിർവികാരനും ആയിരിക്കയാൽ, ക്രിസ്തുവിനെ അനുകരിക്കാനുള്ള ശ്രമത്തിൽ നമുക്ക് മുക്തി പ്രാപിക്കാനാകും.
ക്ലെമന്റിന്റെ അഭിപ്രായത്തിൽ പാപം അനിച്ഛാപൂർവം സംഭവിക്കുന്നതും അതിനാൽ തന്നെ യുക്തിഹീനവും ആണ്.
പാപത്തിൽ നിന്നുള്ള മോചനം സാദ്ധ്യമാകുന്നത് ദൈവവചനമായ 'ലോഗോസ്' വഴിയാണ്.
പാപത്തിൽ നിന്ന് നമ്മെ അകറ്റുന്നതിൽ പ്രകടമാകുന്ന ദൈവകാരുണ്യം, മനുഷ്യവർഗ്ഗത്തോടു മുഴുവനുമുള്ള ദൈവപ്രേമത്തിന്റെ പ്രകടനമാണ്.
ദൈവത്തിന്റെ മുക്തി മനുഷ്യവർഗ്ഗത്തെ ഒന്നോടെ പുണർന്നു നിൽക്കുന്നതാണെന്നു വാദിച്ച ക്ലെമന്റ്, സമ്പൂർണ്ണമായ സ്ത്രീ-പുരുഷ സമത്വത്തിനു വേണ്ടി നിലകൊണ്ടു.
ക്രിസ്തു സ്ത്രീയോ പുരുഷനോ അല്ലെന്നും ദൈവപിതാവിൽ പുരുഷ-സ്ത്രീത്വങ്ങൾ ഒന്നുചേർന്നിരിക്കുന്നുവെന്നും അദ്ദേഹം കരുതി.
വിശുദ്ധകുർബ്ബാനയെ അദ്ദേഹം ദൈവപിതാവിന്റെ മുലപ്പാൽ എന്നാണു വിശേഷിപ്പിക്കുന്നത്.
സഭാനേതൃത്വത്തിൽ സ്ത്രീകളുടെ സജ്ജീവപങ്കാളിത്തത്തെ പിന്തുണക്കുന്ന അദ്ദേഹം നേതൃഗുണത്തിൽ തിളങ്ങിയ മഹിളകളുടെ ഉദാഹരണങ്ങൾ ബൈബിളിലും ക്ലാസിക്കൽ യവനചരിത്രത്തിലും നിന്ന് നിരത്തുന്നു.
സ്ത്രീപുരുഷസമത്വത്തെ സംബന്ധിച്ച് 'പെഡഗോജസ്'-ൽ ക്ലെമന്റിന്റ് പ്രകടിപ്പിക്കുന്ന അയാഥാസ്ഥിതിക വീക്ഷണത്തിനു പിന്നിൽ ജ്ഞാനവാദത്തിന്റെ സ്വാധീനമാണെന്നു വാദിക്കപ്പെട്ടിട്ടുണ്ട്.
എന്നാൽ ഇതേ കൃതിയിൽ ക്ലെമന്റ് മുക്തി, വിശ്വാസത്തിലൂടെയല്ലാതെ നിഗൂഢജ്ഞാനത്തിലൂടെ കൈവരുന്നു എന്ന ജ്ഞാനവാദികളുടെ വിശ്വാസത്തെ വിമർശിക്കുന്നു.
ക്രിസ്തുവിലുള്ള വിശ്വാസത്തിലൂടെയാണു നമുക്ക് പ്രബുദ്ധതയും ദൈവജ്ഞാനവും ലഭിക്കുകയെന്നു അദ്ദേഹം കരുതി.
ക്രിസ്തീയജീവിതത്തിനു മാർഗദർശകമാകുന്ന പല പ്രായോഗികനിയമങ്ങളും ഈ കൃതിയുടെ രണ്ടാം ഭാഗത്ത് ക്ലെമന്റ് നൽകുന്നുണ്ട്.
കണക്കറ്റ ഭക്ഷണാസക്തിയെ വിമർശിക്കുന്ന അദ്ദേഹം ഭക്ഷണമേശയിൽ നല്ല ശീലങ്ങൾ പാലിക്കണമെന്നും നിർദ്ദേശിക്കുന്നു.
അമിതമായ മദ്യപാനത്തെ അദ്ദേഹം എതിർത്തു.
എന്നാൽ തിമോത്തിക്കെഴുതിയ ഒന്നാം ലേഖനം 5:23-ൽ പൗലോസ് നൽകുന്ന ഉപദേശം ഉദ്ധരിച്ച്, മിതമായ മദ്യസേവയെ അദ്ദേഹം അനുകൂലിച്ചു.
ക്രിസ്തീയമായ ഏകദൈവവിശ്വാസത്തിൽ അടങ്ങിയ ലാളിത്യത്തിനു ചേരും വിധമുള്ള ലളിതജീവിതത്തെയാണ് അദ്ദേഹം പിന്തുണച്ചത്.
വീട്ടലങ്കാരങ്ങളിലും വസ്ത്രധാരണത്തിലുമുള്ള ആഡംബരത്തേയും സംഗീതത്തോടും പരിമളദ്രവ്യങ്ങളോടുമുള്ള അമിതപ്രേമത്തേയും അദ്ദേഹം എതിർത്തു.
എന്നാൽ ലോകസുഖങ്ങളുടെ സമ്പൂർണ്ണപരിത്യാഗത്തിനും അദ്ദേഹം എതിരായിരുന്നു.
സന്തുഷ്ടരായിരുന്നും സഹഭോജനങ്ങളിൽ ഏർപ്പെട്ടും ദൈവികസൃഷ്ടിയിൽ ആഹ്ലാദിക്കാൻ ക്രിസ്ത്യാനികൾക്ക് ചുമതലയുണ്ടെന്ന് അദ്ദേഹം കരുതി.
എന്നാൽ പുഷ്പമാല്യങ്ങൾ അണിയുന്നതിനെ അദ്ദേഹം എതിർത്തു.
പൂവിറുക്കുമ്പോൾ നാം ദൈവത്തിന്റെ ഒരു സുന്ദരസൃഷ്ടിയെ നശിപ്പിക്കുകയാണെന്നും പുഷ്പഹാരങ്ങൾ ക്രിസ്തുവിന്റെ മുൾമുടിയെ അനുസ്മരിപ്പിക്കുന്നുവെന്നും ക്ലെമന്റ് കരുതി.
ലൈംഗികതയെ ക്ലെമന്റ് സാമാന്യം ദീർഘമായി പരിഗണിക്കുന്നുണ്ട്.
അമിതഭോഗവും സമ്പൂർണ്ണവിരക്തിയും പ്രകൃതിവിരുദ്ധമാണ് എന്നായിരുന്നു അദ്ദേഹത്തിന്റെ പക്ഷം.
മനുഷ്യലൈംഗികതയുടെ മുഖ്യലക്ഷ്യം പ്രത്യുല്പാദനമാണെന്ന് ക്ലെമന്റ് കരുതി.
സ്വവർഗ്ഗരതി, വേശ്യാവൃത്തി, വെപ്പാട്ടിസേവ, വ്യഭിചാരം, ഗർഭിണികളുമായുള്ള ഇണചേരൽ എന്നിവയും, വിഹിതസന്താനത്തിന്റെ ജനനത്തിന് ഉതകാത്തതിനാൽ വർജ്ജിക്കേണ്ടതാണെന്ന് അദ്ദേഹം കരുതി.
പെഡഗോജസിന്റെ മൂന്നാം ഭാഗത്തും ഇതേമട്ടിലുള്ള ആശയങ്ങൾ തന്നെയാണ്.
ശരീരത്തിനെയല്ല ആത്മാവിനെയാണു നാം മോടിപിടിപ്പിക്കേണ്ടത് എന്നു വാദിച്ച്, സൗന്ദര്യസംവർദ്ധകവസ്തുക്കളുടെ ഉപയോഗത്തെ അദ്ദേഹം വിമർശിക്കുന്നു.
മുടി കറുപ്പിക്കുന്നതും ശരീരത്തിലെ രോമം നീക്കം ചെയ്യുന്നതും പുരുഷന്മാർക്കു ചേരാത്ത സ്ത്രൈണപ്രവൃത്തികളാണെന്ന് ക്ലെമന്റ് കരുതി.